กลุ่ม BTS จัดทอดกฐินประจำปี พร้อมมอบทุนการศึกษาให้เด็ก
กลุ่มบริษัทบีทีเอสจัดทอดกฐินประจำปี รวมทั้งสิ้นเป็นจำนวน 2,599,999 บาท พร้อมทั้งมอบทุนการศึกษาให้แก่เด็กนักเรียนที่เรียนดี แต่ขาดแคลนทุนทรัพย์ และนักเรียนผู้พิการทางสายตา ในจังหวัดขอนแก่น จำนวน 7 โรงเรียน รวม 97 ทุน ทุนละ 1,500 บาท และ 3,000 บาท รวมเป็นเงินทั้งสิ้น 167,000 บาท
30 พ.ย. 2558


นายคีรี กาญจนพาสน์ (7 ซ้าย)  ประธานกรรมการ กลุ่มบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ได้เป็นประธานนำคณะกรรมการบริษัท และพนักงานในกลุ่มบริษัทฯ ไปทอดกฐินสามัคคีประจำปี ณ วัดป่ารัตนาราม ตำบล   บึงเนียม อำเภอเมือง จังหวัดขอนแก่น โดยได้รวบรวมเงินของกลุ่มบริษัทฯ และผู้โดยสารที่มีจิตศรัทธาถวายวัด รวมทั้งสิ้นเป็นจำนวน 2,599,999 บาท
พร้อมทั้งมอบทุนการศึกษาให้แก่เด็กนักเรียนที่เรียนดี แต่ขาดแคลนทุนทรัพย์  และนักเรียนผู้พิการทางสายตา ในจังหวัดขอนแก่น จำนวน 7 โรงเรียน รวม 97 ทุน ทุนละ 1,500 บาท และ 3,000 บาท รวมเป็นเงินทั้งสิ้น 167,000 บาท โดยมีคณะกรรมการบริษัท อาทิ  ศาสตราจารย์ดร.อมร  จันทรสมบูรณ์  ดร.อาณัติ  อาภาภิรม  ศาสตราจารย์เจริญ  วรรธนะสิน  รองศาสตราจารย์จารุพร  ไวยนันท์ นายสุรพงษ์  เลาหะอัญญา นายรังสิน  กฤตลักษณ์  และนายมารุต  อรรถไกวัลวที ร่วมเป็นเกียรติในพิธี